
Bogataš i Lazar (Lk 16,19-31) 


Ilustracija iz 11. stoljeća u Codex Aureus iz Echternacha 
wikipedia: Rich man and Lazarus 


SIROMASI 


Siromasi, na koje često zaboravljaju naše klasične književnosti, zauzimaju u Bibliji vidno 
mjesto. Već konkretni rječnik hebrejskog omogućuje da se dočara njihovna kukavna 
povorka: pored raš, "'ubog, potreban", tu je dal, "mršavi" ili "kržljavi"', 'ebjon, izgladnjeli 
"prosjak", 'ani i 'anav (mn. anavim), čovjek "'ponižen'' i jadima pohođen. No, "siromaštvo" o 
kome Biblija govori nije samo neki ekonomski i društveni položaj, ono može također biti 
nutarnje raspoloženje, stav duše! Tako nam Stari zavjet otkriva duhovna bogatstva 
siromaštva, a Novi zavjet prepoznaje u istinskim siromasima povlaštene baštinike kraljevstva 


Božjega. 


STARI ZAVJET 
I. SABLAZAN SIROMAŠTVA 


Daleko od toga da bi Izrael spontano smatrao siromaštvo nekim duhovnim idealom; u 
njemu prije vidi zao udes koji treba podnijeti i, dapače, stanje vrijedno prijezira; tomu je 
tako dotle dok su se, dugo vremena, iz nesavršena poimanja Božje nagrade, materijalna 
bogatstva smatrala sigurnom plaćom za vjernost Bogu (usp. Ps 1,3; 112,1.3). 


(Ps 1,3) 
(3) On je k'o stablo zasađeno pokraj voda tekućica što u svoje vrijeme plod donosi; lišće mu nikad 
ne vene, sve što radi dobrim urodi. 


(Ps 112,1,3) 

ALEF Blago čovjeku koji se boji Gospodina 

BET i koji uživa u naredbama njegovim: 

HE (3) Blagostanje i bogatstvo bit će u domu njegovu, 
VAU njegova pravednost ostaje dovijeka. 


Dakako, mudraci dobro znaju da ima časnih siromaha (Izr 19,1.22; 28,6), 


(Izr 19,1.22) 
Bolji je siromah koji živi u nedužnosti nego čovjek opakih usana i k tomu bezuman. 
(22) Dražest je čovjekova u dobroti njegovoj, i bolji je siromah od lažljivca. 


(Izr 28,6) 
(6) Bolji je siromah koji živi bezazleno nego bogataš koji kroči krivim putem. 


ali oni znaju da je siromaštvo često posljedica nemara i nereda (Izr 11,16; 13,4.18; 21,17), 
(trebalo bi pisati nerada, -napomena Milan Kušnjačić). 


(Izr 11,16) 
(16) Ljupka žena stječe slavu, a krepki muževi bogatstvo. 


(Izr 13,4.18) 
(4) Uzaludna je žudnja lijenčine, a ispunit će se želja marljivih. 
(18) Siromaštvo i sramota onomu tko odbija pouku, a tko ukor prima, doći će do časti. 


(Izr 21,17) 
(17) Tko ljubi veselje, postaje siromah, i tko ljubi vino i mirisno ulje, ne obogati se. 


i oni strogo osuđuju lijenost koja baca u bijedu (Izr 6,6-11; 10,4 sl; 20,4.13; 21,25; itd.). 


(Izr 6,6-11) 

(6) Idi k mravu, lijenčino, promatraj njegove pute i budi mudar: (7) on nema vođe, nadzornika, ni 
nadstojnika, (8) ljeti se sebi brine za hranu 1 prikuplja jelo u doba žetve. (9) A ti, dokle ćeš, 
lijenčino, spavati? Kad ćeš se dići oda sna svoga? (10) Još malo odspavaj, još malo odrijemaj, još 
malo podvij ruke za počinak (11) i doći će tvoje siromaštvo kao skitač i tvoja oskudica kao 
oružanik. 


(Izr 10,4 sl) 
(4) Lijena ruka osiromašuje čovjeka, a marljiva ga obogaćuje. (5) Tko sabira ljeti, razuman je sin, a 
tko hrče o žetvi, navlači sramotu. 


(Izr 20,4.13) 
(4) Lijenčina u jesen ne ore: u doba žetve on traži, i ništa nema. 
(13) Ne ljubi sna, da ne osiromašiš; otvori oči svoje i nasitit ćeš se kruha. 


(Izr 21,25) 
(25) Lijenčinu ubija želja njegova jer mu ruke bježe od posla. 


Osim toga, samo siromaštvo može postati grešnom prigodom, te se čini da je ideal u nekoj 
zlatnoj sredini: "'ni siromaštvo ni bogatstvo" (Izr 30,8 sl; usp. Tob 5,18 sl). 


(Izr 30,8 sl) 

(8) udalji od mene licemjernu i lažnu riječ; ne daj mi siromaštva ni bogatstva: hrani me kruhom 
mojim dostatnim; (9) inače bih, presitivši se, zatajio tebe i rekao: "Tko je Gospodin?" Ili bih, 
osiromašivši, krao i oskvrnio ime Boga svojega. 


(Tob 5,18 sl) 

(18) Ali Ana, majka Tobijina, zaplaka i ukori Tobita: "Zašto si dopustio da nam sin ode? Nije li on 
štap naših ruku kad ulazi i izlazi pred nama? (19) Ne bilo toga novca, smeće je prema našem sinu. 
(20) Ta ovo što nas je Bog ostavio u životu - dosta nam je." 


I. OBZIR NA KOJI IMAJU PRAVO SIROMASI 


Jednako očito nameće se i druga činjenica: mnogi siromasi prije svega su žrtva sudbine ili 
ljudske pohlepe, na primjer onaj seoski proletarijat čiju strahovitu bijedu opisuje Job 24,2-12. 


(Job 24,2-12) 

(2) Bezbožnici pomiču granice, otimaju stado i pasu ga. (3) Sirotama odvode magarca, udovi u 
zalog vola dižu. (4) Siromahe tjeraju sa puta; skrivaju se ubogari zemlje. (5) K'o magarci divlji u 
pustinji zarana idu da plijen ugrabe: pustinja im hrani mališane. (6) Po tuđem polju oni pabirče, 
paljetkuju vinograd opakog. (7) Goli noće, nemaju haljine, ni pokrivača protiv studeni. (8) Oni 
kisnu na planinskom pljusku; bez skloništa uz hrid se zbijaju. (9) Otkidaju od sise sirotu, ubogom u 
zalog dijete grabe. (10) Goli hode, nemaju haljina; izgladnjeli, tuđe snoplje nose. (11) Oni mlina za 
ulje nemaju; ožednjeli, gaze u kacama. (12) Samrtnici hropću iz gradova, ranjenici u pomoć 


zazivlju. Al' na sve to Bog se oglušuje. 


Ti razbaštinjenici dobili su u prorocima svoje stalne branitelje. Za Amosom, koji "'riče"' protiv 
Izraelovih zločina (Am 2,6 sl; 4,1; 5,11), 


(Am 2,6 sl) 

(6) Ovako govori Gospodin: "Za tri zločina Izraela, za četiri zločina, odluka je neopoziva: jer 
prodavahu pravednika za srebro i nevoljnika za sandale; (7) jer gaze po glavi siromahu i sirotinju na 
zlo vode; sin i otac k istoj djevojci idu da oskvrnu moje sveto ime; (8) i na haljinama u zalog 
uzetima leže kraj svakoga žrtvenika; i piju vino oglobljenih u Domu Boga svojega. 


(Am 4,1) 
Počujte ovu riječ, krave bašanske, što boravite na samarijskoj gori, tlačite potrebite, ugnjetavate 
siromahe, govorite muževima: "Donesi da pijemo!" 


(Am 5,11) 
(11) Stoga, jer gazite siromaha, dižući od njega porez u žitu - u kućama što ih sazdaste od tesanika 
nikad živjet nećete; iz ljupkih vinograda što ih posadiste nikad nećete piti vina. 


i svi drugi nosioci Gospodnje riječi bez predaha žigošu "'nasilja i otimačine'"' (Ez 22,29) 


(Ez 22,29) 
(29) Imućnici pak čine svakojaka nasilja i otimačine, siromaha i bijednika ugnjetavaju, a došljaka 
bespravno tlače. 


što kaljaju zemlju: bestidne prijevare u trgovini (Am 8,5 sl; Hoš 12,8), 


(Am 8,5 sl) 

(5) Kažete: "Kad li će mlađak proći, da prodamo žito, i subota, da tržimo pšenicu. Smanjujuć' efu, 
povećavajući šekel, da varamo krivim mjerama: (6) da kupimo siromaha za novac, potrebita za 
sandale, i da prodajemo otražak od žita. 


(Hoš 12,8) 
(8) U ruci je Kanaanu kriva tezulja, on voli zakidati. 


zelenaško kupovanje zemlje (Mih 2,2; Iz 5,8), 


(Mih 2,2) 
(2) Zažele li polja, otimaju ih, i kuće, uzimaju ih; čine nasilje čovjeku i kući njegovoj, vlasniku 1 
posjedu njegovu. 


(Iz 5,8) 
(8) Jao vama koji kuću kući primičete i polje s poljem sastavljate, dok sve mjesto ne zauzmete te 
postanete jedini u zemlji. 


tlačenje malenih (Jr 34,8-22; usp. Neh 5,1-13), 
(Jr 34,8-22) 


(8) Riječ koju Gospodin uputi Jeremiji, pošto je kralj Sidkija sa svekolikim narodom jeruzalemskim 
sklopio savez da im proglasi slobodu, (9) da svaki pusti na slobodu svoga roba Hebreja i svoju 


robinju Hebrejku te da više ni u koga ne bude Hebrej, brat njegov, kao rob. (10) I svi odličnici i sav 
narod koji uđoše u ovaj savez pristadoše te svaki pusti na slobodu roba svoga i svoju ropkinju da im 
više ne robuju. Pristadoše, dakle, i pustiše ih. (11) A potom se okrenuše i uzeše opet svoje robove 1 
ropkinje koje bijahu oslobodili pa ih prisiliše da im opet robuju. (12) Tada Gospodin uputi riječ 
Jeremiji govoreći: (13) Ovako govori Gospodin, Bog Izraelov: "Ja sam sklopio Savez s ocima 
vašim u dan kada ih izvedoh iz Egipta, iz zemlje ropstva, govoreći: (14) 'Nakon sedam godina neka 
svaki od vas pusti na slobodu brata svoga Hebreja koji mu se prodao 1 šest godina kao rob služio." 
Ali me vaši oci ne poslušaše i ne htjedoše me čuti. (15) A vi se bijaste obratili i učinili što je pravo u 
očima mojim, proglasivši slobodu za svakoga bližnjega svoga i preda mnom ste sklopili savez u 
Domu koji se zove mojim imenom. (16) A zatim se okrenuste i oskvrnuste ime moje, jer je svaki od 
vas opet uveo svoga roba i ropkinju koje ste već bili oslobodili, i ponovo ste ih prisilili da vam 
robuju." (17) Zato ovako govori Gospodin: "Vi me ne poslušaste da proglasite slobodu subratu 
svojemu i bližnjemu. I zato, evo, i ja proglašavam protiv vas slobodu - riječ je Gospodnja - maču, 
kugi i gladi, i učinit ću vas strašilom svim kraljevstvima zemlje. (18) A s ljudima koji razvrgoše 
Savez moj i ne ispuniše saveza obećana pred mojim licem postupit ću kao s teletom što ga nadvoje 
rasjekoše te između tih pola prođoše. (19) Knezove Judeje i Jeruzalema, dvorjane, svećenike i sav 
narod zemlje što prođoše između pola telećih (20) predat ću u ruke dušmana koji im rade o glavi, a 
njihova trupla bit će hrana pticama nebeskim 1 zvijerima zemaljskim. (21) Sidkiju, kralja 
judejskoga, i njegove knezove predat ću u ruke dušmana koji im rade o glavi 1 u ruke vojske kralja 
babilonskoga, koja se od vas bila povukla. (22) Evo, ja ću im zapovjediti - riječ je Gospodnja - i 
vratit ću ih na ovaj grad, i navalit će na nj, osvojiti ga i ognjem spaliti. A gradove judejske obratit ću 
u pustinju nenastanjenu." 


(Neh 5,1-13) 

Velika se vika digla među ljudima i ženama protiv njihove braće Židova. (2) Jedni su govorili: 
"Zalažemo svoje sinove i kćeri da bismo mogli nabaviti pšenice te jesti i živjeti." (3) Drugi su 
govorili: "Zalažemo svoja polja, vinograde svoje i kuće svoje da bismo mogli nabaviti pšenice za 
vrijeme gladi." (4) Drugi su opet govorili: "Moramo uzaimati novac na polja svoja i vinograde da 
bismo mogli isplatiti kraljeve namete. (5) Tijelo je naše kao tijelo braće naše, sinovi su naši kao 1 
njihovi, a mi moramo predavati u ropstvo svoje sinove i kćeri; među našim kćerima neke su već 
robinje! A mi ne možemo ništa jer polja naša 1 vinograde drže drugi." (6) Razljutio sam se veoma 
kad sam čuo njihovu viku i te riječi. (7) Pošto sam u sebi promislio, prekorio sam velikaše i 
odličnike riječima: "Vi namećete teret svojoj braći!" I sazvao sam protiv njih velik zbor. (8) I rekao 
sam: "Mi smo, koliko smo mogli, otkupili svoju židovsku braću koja bijahu prodana poganima. A 
sada vi prodajete svoju braću da bismo ih otkupili!" Svi su šutjeli 1 nitko nije odgovorio. (9) 
Nastavio sam: "Nije dobro to što činite. Ne treba li da hodite u strahu Boga našega da se tako 
uklonimo ruglu neprijateljskih naroda? (10) I ja, i moja braća, i moji momci davali smo im novaca i 
žita. Ali smo im dug oprostili. (11) Vratite im i vi još danas njihova polja, vinograde, maslinike 1 
kuće njihove i oprostite im postotak u novcu, u žitu, u vinu, u ulju, što ste im ga nametnuli." (12) A 
oni odgovoriše: "Vratit ćemo; nećemo od njih ništa tražiti. Učinit ćemo kako si rekao." Tada pozvah 
svećenike i naredih neka se zakunu da će učiniti kako su obećali. (13) Zatim istresoh skute svoje 
odjeće govoreći: "Neka Bog ovako istrese 1z vlastite kuće i imanja svakog čovjeka koji se ne bude 
držao ovog obećanja! Tako bio istresen i ispražnjen!" A sav zbor odgovori "Amen!" hvaleći 
Gospodina. I narod je učinio prema ovom dogovoru. 


zloporabu vlasti i izopačenost same pravde (Am 5,7; Iz 10,1 sl; Jr 22,13-17). 


(Am 5,7) 
(7) Jao onima koji pravdu pretvaraju u pelin, u prah bacaju poštenje! 


(Iz 10,1 sl) 
Jao onima koji izdaju odredbe nepravedne, koji ispisuju propise tlačiteljske; (2) koji uskraćuju 
pravdu ubogima 1 otimlju pravo sirotinji mog naroda, da oplijene udovice, da opljačkaju sirote! 


(Jr 22,13-17) 

(13) Jao onom koji kuću gradi nepravedno 1 gornje odaje diže bez prava; koji bližnjega tjera na 
tlaku i plaću mu ne isplaćuje; (14) koji kaže: "Sagradit ću sebi kuću prostranu i prozračne gornje 
odaje!" koji probija prozore, oblaže ih cedrovinom crveno obojenom. (15) Jesi li zato kralj što se 
cedrom razmećeš? Nije li ti 1 otac jeo 1 pio, ali je činio pravo i pravicu i zato mu bješe dobro. (16) 
Branio je pravo siromaha 1 jadnika, i zato mu bješe dobro. Zar ne znači to mene poznavati? - riječ je 
Gospodnja. (17) Ali tvoje oči i srce idu samo za dobitkom, da krv nevinu prolijevaš, da nasilje činiš 
i krivdu. 


Jedna će od Mesijinih zadaća biti upravo obrana prava jadnika i siromaha (Iz 11,4; Ps 72,2 sl. 
12 sl). 


(Iz 11,4) 
(4) već po pravdi će sudit! ubogima i sud prav izricat bijednima na zemlji. Sibom riječi svoje ošinut 
će silnika, a dahom iz usta ubit' bezbožnika. 


(Ps 72,2 sl) 

(2) Nek' puku tvojem sudi pravedno, siromasima po pravici! (3) Nek' bregovi narodu urode mirom, 
a brežuljci pravdom. (4) Sudit će pravo ubogim pučanima, djeci siromaha donijet će spasenje, a 
tlačitelja on će smrviti. 


(Ps 72,12 sl) 

(12) On će spasiti siromaha koji uzdiše, nevoljnika koji pomoćnika nema; (13) smilovat će se ubogu 
i siromahu i spasit će život nevoljniku: (14) oslobodit će ih nepravde i nasilja, jer je dragocjena u 
njegovim očima krv njihova. 


Inače su se proroci u tom pogledu slagali sa Zakonom (usp. Izl 20,15 sl; 22,21-26; 23,6); 


(Izl 20,15 sl) 

(15) Ne ukradi! (16) Ne svjedoči lažno na bližnjega svoga! (17) Ne poželi kuće bližnjega svoga! Ne 
poželi žene bližnjega svoga; ni sluge njegova, ni sluškinje njegove, ni vola njegova, ni magarca 
njegova, niti išta što je bližnjega tvoga!" 


(Izl 22,21-26) 

(21) Ne cvilite udovice i siročeta! (22) Ako ih ucviliš 1 oni zavape k meni, sigurno ću njihove vapaje 
uslišati. (23) Moj će se gnjev raspaliti i mačem ću vas pogubiti. Tako će vam žene ostati udovice a 
djeca siročad. (24) Ako uzajmiš novca kome od moga naroda, siromahu koji je kod tebe, ne 
postupaj prema njemu kao lihvar! Ne nameći mu kamata! (25) Uzmeš li svome susjedu ogrtač u 
zalog, moraš mu ga vratiti prije zalaza sunca. (26) Ta to mu je jedini pokrivač kojim omata svoje 
tijelo 1 u kojem može leći. Ako k meni zavapi, uslišat ću ga jer sam ja milostiv! 


(Izl 23,6) 
(6) Ne krnji prava svome siromahu u njegovoj parnici. 


naročito Ponovljeni zakon propisuje čitav niz karitativnih stavova i društvenih mjera za 
ublaženje patnje ubogih (Pnz 15,1-15; 24,10-15; 26,12). 


(Pnz 15,1-15) 

Na završetku sedme godine opraštaj dugove. (2) Ovako neka bude opraštanje: neka svatko oprosti 
dužniku svoje potraživanje; neka ne utjeruje duga od svoga bližnjega ni od svoga brata kad se 
jednom proglasi Gospodnje otpuštanje dugova. (3) Možeš tražiti od tuđina, ali ono što se tvoga nađe 
kod tvoga brata treba da otpustiš, (4) da ne bude siromaha kod tebe. Ta Gospodin će te obilno 
blagoslivljati u zemlji koju ti Gospodin, Bog tvoj, daje u baštinu da je zaposjedneš, (5) samo ako 
budeš dobro slušao glas Gospodina, Boga svoga, držeći i vršeći sve ove zapovijedi što ti ih danas 
naređujem. (6) Gospodin, Bog tvoj, blagoslivljat će te kako ti je obećao te ćeš moći zajmove davati 
mnogim narodima, a sam ih nećeš morati uzimati; i nad mnogim ćeš narodima vladati, dok oni nad 
tobom neće gospodariti. (7) Nađe li se kod tebe kakav siromah, netko od tvoje braće u kojem god 
gradu u zemlji što ti je Gospodin, Bog tvoj, dadne, ne budi tvrda srca niti zatvaraj svoje ruke prema 
svome siromašnome bratu, (8) nego mu širom rastvori svoju ruku i spremno mu daj što mu 
nedostaje. (9) Čuvaj se da ti se u srcu ne porodi opaka misao te rekneš: 'Sedma se godina, godina 
otpuštanja dugova, već približuje' - i da prijekim okom pogledaš svoga siromašnog brata i ništa mu 
ne dadneš. On bi zazvao Gospodina protiv tebe 1 grijeh bi bio na tebi. (10) Daj mu rado, a ne da ti 
srce bude zlovoljno kad mu daješ, jer će te zbog toga blagoslivljati Gospodin, Bog tvoj, u svakom 
poslu tvome i u svakom pothvatu ruku tvojih. (11) Kako siromaha nikad neće nestati iz zemlje, 
zapovijedam ti: širom otvaraj svoju ruku svome bratu, svome siromahu i potrebitu u zemlji svojoj. 


Ograničenje ropstva 


(12) Ako se tebi proda brat tvoj - Hebrejac ili Hebrejka - neka ti služi šest godina, a sedme ga 
godine otpusti od sebe slobodna. (13) Kad ga slobodna od sebe otpustiš, ne šalji ga praznih ruku. 
(14) Daruj ga čime između stoke svoje, s gumna svoga i iz badnja svoga; čime te već Gospodin, 
Bog tvoj, blagoslovio, od toga i njemu daj. (15) Sjećaj se kako si bio rob u zemlji egipatskoj i kako 
te Gospodin, Bog tvoj, otkupio. Zato ti ovo zapovijedam danas. 


(Pnz 24,10-15) 

(10) Kada bližnjemu svome daješ bilo kakav zajam, nemoj ulaziti u njegovu kuću da mu uzmeš 
zalog. (11) Stoj vani, a čovjek komu si dao zajam neka ti iznese zalog van. (12) A ako on bude 
siromah, nemoj lijegati s njegovim zalogom; (13) o zalasku sunca moraš mu vratiti zalog da on 
mogne spavati u svome ogrtaču i tebe blagoslivljati. To će ti biti dobro djelo pred Gospodinom, 
Bogom tvojim. (14) Nemoj zakidati jadnoga i bijednog najamnika, bio on tvoj sunarodnjak ili 
došljak iz kojega grada u tvojoj zemlji. (15) Svaki dan daj mu zaradu prije nego sunce zađe, jer je 
siromah i za njom uzdiše. Tako neće na te vapiti Gospodinu i nećeš sagriješiti. 


(Pnz 26,12) 
(12) A kad treće godine - godine desetine - završiš odjeljivanje sve desetine od svoga prihoda i 
dadeš levitu, došljaku, siroti i udovici po tvojim gradovima da jedu do sitosti, 


Ni mudraci neće propustiti da podsjete na sveta prava siromaha (Izr 14,21; 17,5; 19,17), 


(Izr 14,21) 
(21) Griješi tko prezire bližnjega svoga, a blago onomu tko je milostiv ubogima. 


(Izr 17,5) 
(5) Tko se ruga siromahu, podruguje se Stvoritelju njegovu, i tko se veseli nesreći, ne ostaje bez 
kazne. 


(Izr 19,17) 
(17) Gospodinu pozaima tko je siromahu milostiv, i on će mu platiti dobročinstvo. 


komu je Gospodin moćni branitelj (Izr 22,22 sl; 23,10 sl). 


(Izr 22,22 sl) 
(22) Nemoj pljačkati siromaha zato što je siromah i ne gazi ubogoga na sudu. (23) Jer će Gospodin 
parbiti parbu njihovu i otet će život onima koji ga njima otimlju. 


(Izr 23,10 sl) 
(10) Ne pomiči prastare međe i ne prodiri u polje siročadi, (11) jer je moćan njihov osvetnik: branit 
će njihovo pravo protiv tebe. 


A zna se da je milostinja bitan sastavni dio istinske biblijske bogoljubnosti (Tob 4,7-11; Sir 
3,30-4,6). 


(Tob 4,7-11) 

7) Djeli milostinju od svoga dobra: kad dijeliš milostinju, neka ti ne bude oko stisnuto. Ne okreći 
lica od siromaha, pa ni Bog neće okrenuti lica od tebe. (8) Od onoga što imaš i prema tome koliko 
imaš dijeli milostinju: imaš li malo, daj malo, ali ne oklijevaj dati milostinju. (9) Jer dobar polog 
spremaš sebi za dan potrebe. (10) Udijeljena milostinja oslobađa od smrti i ne dopušta da odeš u 
mrak. (11) Jer milostinja je mio dar pred licem Svevišnjega. 


(S1r 3,30-4,6) 

(30) Kao što voda gasi uzbuktali oganj, tako i milosrđe čisti od grijeha. (31) Tko dobročinstva 
uzvraća misli na budućnost, i u času svojeg pada naći će potporu. #4 Sine moj, ne uskraćuj milodara 
siromahu i ne daj da dugo iščekuju oči ubogoga. (2) Ne žalosti dušu gladnu i ne draži čovjeka u 
oskudici njegovoj. (3) Ne razdražuj srca ogorčena i ne pusti uboga da čeka na dan tvoj. (4) Ne odbij 
molbe nevoljnika 1 ne odvraćaj lice svoje od siromaha. (5) Ne odvrati pogleda svoga od potrebita i 
ne daj nikomu prilike da te kune. (6) Jer prokune li te tko u tjeskobi duše svoje, Tvorac će njegov 
uslišiti mu vapaj. 


III. MOLITVA I DUŠA "SIROMAHA GOSPODNJIH" 
"Vapaj ubogih"' koji dopire do Boga (usp. Job 34,28) 


(Job 34.28) 
(28) goneć uboge da vape do njega i potlačene da k njemu leleču. 


često odjekuje u psalmima. U njima, istina, ne čujemo samo žalbe ubogih već i molitvu 
progonjenih, nesretnih, ucviljenih; svi su oni isto tako pripadnici obitelji siromašnih, i psalmi 
nam otkrivaju da su oni jedna duša (Ps 9-10; 22; 25; 69). 


(Ps 9) 

Bog ponizuje bezbožne a spasava ponizne 

#9 

Zborovođi. Po napjevu "Umri za sina". 

Psalam. Davidov. 

ALEF (2) Slavim te, Gospodine, svim srcem svojim, ispovijedam sva čudesna djela tvoja. (3) 
Radujem se i kličem tebi, pjevam imenu tvome, Svevišnji! 

BET (4) Dušmani moji natrag krenuše, padoše i pred licem tvojim pogiboše. (5) Jer ti se zauze za 


moje pravo i parbu moju, ti sjede na prijesto - sudac pravedan: 

GIMEL (6) ti pokara pogane, pogubi bezbošca, ime im izbrisa dovijeka. (7) Dušmani klonuše, 
smrvljeni zauvijek, ti im gradove razori - nesta im spomena. 

HE (8) Ali Gospodin dovijeka stoluje, postavi prijesto svoj da sudi: (9) sam po pravdi sudi krug 
zemaljski, izreče pucima osudu pravednu. 

VAU (10) Gospodin je tvrđava tlačenom, tvrđava spasa u danima tjeskobe. (11) Nek' se uzdaju u te 
koji znaju ime tvoje, jer ne ostavljaš onih što ljube tebe, o Gospodine. 

ZAJIN (12) Pjevajte Gospodinu koji prebiva na Sionu, razglašujte među pucima djela njegova, (13) 
jer ih se spomenu kao osvetnik krvi i siromaškog jauka ne zaboravi. 

HET (14) Smiluj mi se, Gospodine: pogledaj nevolju u koju me vrgoše neprijatelji moji, od vrata 
smrti izbavi me (15) da naviještam sve hvale tvoje na vratima kćeri Sionske, da radostan kličem 
zbog spasenja tvoga. 

TET (16) Pogani padoše u jamu koju sami iskopaše, zamka koju potajno staviše uhvati nogu 
njihovu. (17) Gospodin se iskaza 1 sud održa; grešnik se spleo u djela svoja. 

JOD (18) Nek' grešnici odu u Podzemlje, svi pogani što zaboraviše Boga. 

KAF (19) Jer siromah neće pasti u zaborav zauvijek, ufanje ubogih neće biti zaludu dovijeka. (20) 
Ustani, Gospodine, da se ne osili čovjek, nek' pogani budu osuđeni pred tobom! (21) Strah im, o 
Gospodine, utjeraj, nek' spoznaju pogani da su smrtnici! 


(Ps 10) 

LAMED #10 Zašto, Gospodine, stojiš daleko, zašto se skrivaš u dane tjeskobe? (2) Obijesni 
bezbožnik jadnika goni, u zamke ga hvata koje mu postavi. (3) Bezbožnik se pohlepom hvali, 
NUN lakomac psuje i Gospodina prezire. (4) Bezbožnik zbori u obijesti svojoj: "Ne, istrage nema! 
Ta ni Boga nema!" I u tome sva mu je misao. (5) Puti su mu svagda uspješni, na sudove tvoje on i 
ne misli, sve protivnike svoje prezire. (6) U srcu veli: "Neću posrnuti! Ni u kojem koljenu neću biti 
nesretan." 

PE (7) Usta mu puna kletve, lukavstva i prijevare, pod jezikom njegovim muka i nesreća. (8) U 
zasjedi čuči pokraj ograda, potajno ubija nevina, 

AJIN očima siromaha vreba. (9) U zaklonu sjedi k'o lav u pećini, vreba da opljačka jadnika 1 da ga 
povuče u mrežu. (10) Pritajen čuči na zemlji, od nasilja mu siromasi padaju. (11) U srcu svome veli: 
"Zaboravi Gospod, odvrati lice i nikoga ne vidi!" 

KOF (12) Ustani, Gospode Bože, podigni ruku, ne zaboravi siromaha. (13) Zašto da bezbožnik 
prezire Boga, zašto da kaže u srcu: "Neće kazniti!" 

REŠ (14) Jer ti vidiš, gledaš jad i nevolju, u ruci je mjeriš. Siromah se tebi predaje, ubogu ti si 
pomoć! 

ŠIN (15) Pakosnu grešniku satri mišicu, kazni mu pakost da je više ne bude! (16) Gospodin je kralj 
u vijeke vjekova, iz zemlje njegove nestat će pogana. 

TAU (17) Počuj, o Gospodine, čežnju siromašnih, okrijepi im srce, uho prikloni: (18) da zaštitiš 
pravo ubogih i tlačenih, da straha više ne zadaje čovjek zemljani. 


(Ps 22) 

Patnje i nade pravednika 

#22 

Zborovođi. Po napjevu "Košuta u zoru". 

Psalam. Davidov. 

(2) Bože moj, Bože moj, zašto si me ostavio? Daleko si od ridanja moga. (3) Bože moj, vičem 
danju, al'ne odvraćaš; noću vapijem i nema mi počinka. (4) A ipak, ti u Svetištu prebivaš, Nado 
Izraelova! (5) U tebe se očevi naši uzdaše, uzdaše se, 1 ti ih izbavi; (6) k tebi su vikali i spasavali se, 
u tebe se uzdali, i postidjeli se nisu. (7) A ja, crv sam, a ne čovjek, ruglo ljudi i naroda prezir. (8) 
Koji me vode, podruguju se meni, razvlače usne, mašu glavom: (9) "U Gospodina se on uzda, neka 


ga sad izbavi, neka ga spasi ako mu omilje!" (10) Iz krila majčina ti si me izveo, mir mi dao na 
grudima majke. (11) Tebi sam predan iz materine utrobe, od krila majčina ti si Bog moj. (12) Ne 
udaljuj se od mene, blizu je nevolja, a nikog nema da mi pomogne. (13) Opkoliše me junci 
mnogobrojni, bašanski bikovi okružiše mene. (14) Ždrijela svoja razvaljuju na me k'o lav koji plijen 
kida i riče. (15) Kao voda razlih se, sve mi se kosti rasuše; srce mi posta poput voska, topi se u 
grudima mojim. (16) Grlo je moje kao crijep suho, i moj se jezik uz nepce slijepi: u prah smrtni 
bacio si mene. (17) Opkolio me čopor pasa, rulje me zločinačke okružile. Probodoše mi ruke 1 noge, 
(18) sve kosti svoje prebrojiti mogu, a oni me gledaju i zure na me. (19) Haljine moje dijele među 
sobom i kocku bacaju za odjeću moju. (20) Ali ti, o Gospodine, daleko mi ne budi; snago moja, 
pohiti mi u pomoć! (21) Dušu moju istrgni maču, iz šapa pasjih život moj. (22) Spasi me iz ralja 
lavljih i jadnu mi dušu od rogova bivoljih! (23) A sada, braći ću svojoj naviještat' ime tvoje, hvalit 
ću te usred zbora. (24) "Koji se bojite Gospodina, hvalite njega! Svi od roda Jakovljeva, slavite 
njega! Svi potomci Izraelovi, njega se bojte! (25) Jer nije prezreo ni zaboravio muku jadnika, i nije 
sakrio lice svoje od njega; kad ga je zazvao, on ga je čuo." (26) Zato ću te hvaliti u zboru veliku, 
pred vjernicima tvojim izvršit' zavjete. (27) Siromasi će jesti i nasitit će se, hvalit će Gospodina koji 
traže njega: nek' živi srce vaše dovijeka! (28) Spomenut će se i Gospodinu se vratit' svi krajevi 
zemlje; pred njim će nice pasti sve obitelji pogana. (29) Jer Gospodnje je kraljevstvo, on je vladar 
pucima. (30) Njemu će se jedinom klanjati svi koji snivaju u zemlji, pred njim se sagnuti svi koji u 
prah silaze. I moja će duša za njega živjeti, (31) njemu će služiti potomstvo moje. O Gospodu će se 
pripovijedat' (32) slijedećem koljenu, o njegovoj pravdi naviještati narodu budućem: "Ovo učini 
Gospodin!" 


(Ps 25) 

Molitva u pogibelji 

#25 

Davidov. 

ALEF K tebi, Gospodine, uzdižem dušu svoju, 

BET (2) u tebe se uzdam, Bože moj: ne daj da se postidim, da se ne vesele nada mnom dušmani! 
GIMEL (3) Koji se u tebe uzdaju, postidjet se neće: postidjet će se koji se lako iznevjere. 

DALET (4) Pokaži mi, Gospodine, svoje putove, nauči me svojim stazama! 

HE (5) Istinom me svojom vodi i pouči me, jer ti si Bog, moj Spasitelj: 

VAU u tebe se pouzdajem svagda. 

ZAJIN (6) Spomeni se, Gospodine, svoje nježnosti i ljubavi svoje dovijeka. 

HET (7) Ne spominji se grijeha moje mladosti ni prijestupa, spomeni me se po svojoj ljubavi - radi 
dobrote svoje, o Gospodine! 

TET (8) Gospodin je sama dobrota i pravednost: grešnike on na put privodi. 

JOD (9) On ponizne u pravdi vodi i uči malene putu svome. 

KAF (10) Sve su staze Gospodnje istina i ljubav za onog koji čuva Savez njegov i propise. 
LAMED (11) Gospodine, radi svojeg imena grijeh moj mi oprosti, jer je velik. 

MEM (12) Ima li koga da se boji Gospodina? On će ga poučiti kojim će putem krenuti. 

NUN (13) Duša će mu u sreći počivati, a potomci će njegovi zaposjesti zemlju. 

SAMEK (14) Prisan je Gospodin s onima koji ga se boje i Savez svoj objavljuje njima. 

AJIN (15) K Gospodinu su svagda oči moje upravljene, jer mi nogu izvlači iz zamke. 

PE (16) Pogledaj na me i smiluj se meni, jer osamljen sam i nevoljan. 

SADE (17) Odagnaj tjeskobe srca moga, iz bojazni mojih izbavi me! (18) Vidi nevolju moju i muku 
i oprosti sve grijehe moje! 

REŠ (19) Pogledaj dušmane moje: kako ih je mnogo i kakvom me mržnjom žestokom mrze. 

ŠIN (20) Čuvaj dušu moju, izbavi me: neću se postidjeti, jer se tebi utekoh. 

TAU (21) Nedužnost i čestitost nek' me štite, jer u tebe se uzdam, o Gospodine. (22) Izbavi, Bože, 
Izraela iz sviju tjeskoba njegovih. 

(Ps 69) 
Zborovođi. Po napjevu "Ljiljani". 


Davidov. 


(2) Spasi me, Bože: vode mi dođoše do grla! (3) U duboko blato zapadoh i nemam kamo nogu 
staviti; u duboku tonem vodu, pokrivaju me valovi. (4) Iznemogoh od vikanja, grlo mi je promuklo, 
oči mi klonuše Boga mog čekajuć'. (5) Brojniji su od vlasi na glavi mojoj oni koji me mrze nizašto. 
Tvrđi su od kostiju mojih oni što mi se nepravedno protive: zar mogu vratiti što nisam oteo? (6) 
Bože, ti znadeš bezumnost moju, moji ti grijesi nisu sakriti. (7) Nek' se ne postide zbog mene koji 
se u te uzdaju, Gospode, Gospodine nad Vojskama! Neka se ne posrame zbog mene koji traže tebe, 
Bože Izraelov! (8) Jer zbog tebe podnesoh pogrdu, i stid mi pokri lice. (9) Tuđinac postadoh braći i 
stranac djeci majke svoje. (10) Jer me izjela revnost za Dom tvoj i poruge onih koji se rugaju tebi 
padoše na me. (11) Dušu sam postom mučio, okrenulo mi se u ruglo. (12) Uzeh kostrijet za haljinu, 
i postah im igračka. (13) Koji sjede na vratima protiv mene govore, vinopije mi rugalice poju. (14) 
No tebi se molim, Gospodine, u vrijeme milosti, Bože; po velikoj dobroti svojoj ti me usliši po 
svojoj vjernoj pomoći! (15) Izvuci me iz blata da ne potonem, od onih koji me mrze izbavi me - iz 
voda dubokih. (16) Nek' me ne pokriju valovi, nek' me ne proguta dubina, nek' bezdan ne zatvori 
usta nada mnom! (17) Usliši me, Gospodine, jer je dobrostiva milost tvoja, po velikom milosrđu 
pogledaj na me! (18) Ne sakrivaj lica pred slugom svojim; jer sam u stisci, usliši me brzo! (19) 
Približi se duši mojoj i spasi je; zbog dušmana mojih oslobodi me! (20) Ti mi znadeš porugu, stid i 
sramotu, pred tvojim su očima svi koji me muče. (21) Ruganje mi slomilo srce i klonuh; čekao sam 
da se tko sažali nada mnom, ali ga ne bi; i da me tko utješi, ali ga ne nađoh. (22) U jelo mi žuči 
umiješaše, u mojoj me žeđi octom napojiše. (23) Nek' im stol bude zamka, a žrtvene gozbe stupica! 
(24) Nek' im potamne oči da ne vide, nek' im bokovi zasvagda oslabe! (25) Izlij na njih ljutinu, žar 
tvoga gnjeva nek' ih zahvati! (26) Njihova kuća nek' opusti, u njihovu šatoru nek' nitko ne stanuje! 
(27) Jer su progonili koga ti pokara, bol povećaše onomu koga ti rani. (28) Na njihovu krivnju 
krivnju još dodaj, ne opravdali se pred tobom! (29) Nek' budu izbrisani iz knjige živih, među 
pravednike neka se ne broje! (30) A ja sam jadnik 1 bolnik - nek' me štiti tvoja pomoć, o Bože! (31) 
Božje ću ime hvaliti popijevkom, hvalit ću ga zahvalnicom. (32) Bit će to milije Gospodinu no bik 
žrtveni, milije nego junac s papcima i rozima. (33) Gledajte, ubogi, 1 radujte se, nek' vam oživi srce, 
svima koji Boga tražite. (34) Jer siromahe Gospodin čuje, on ne prezire sužanja svojih. (35) Neka 
ga hvale nebesa i zemlja, mora i sve što se u njima miče. (36) Jer Bog će spasiti Sion - on će 
sagradit' gradove Judine - tu će oni stanovat', imati baštinu. (37) Baštinit će ga potomci slugu 
njegovih; prebivat će u njemu oni što ljube ime Božje. 


Događa im se da sa žestinom izraze svoju čežnju za boljom sutrašnjicom kad će se položaj 
stubokom izmijeniti (54,7 sl; 69,23-30), 


(Ps 54,7 sl) 

(7) Okreni nesreću na dušmane moje, zatri ih u vjernosti svojoj. (8) Od srca rado ću ti žrtvovati, 
slavit ću ti ime, Gospodine, jer je dobrostivo, (9) jer i me izbavi iz svake nevolje, 1 oko moje vidje 
postiđene moje dušmane. 


(Ps 69,23-30) 

(23) Nek' im stol bude zamka, a žrtvene gozbe stupica! (24) Nek' im potamne oči da ne vide, nek' 
im bokovi zasvagda oslabe! (25) Izlij na njih ljutinu, žar tvoga gnjeva nek' ih zahvati! (26) Njihova 
kuća nek' opusti, u njihovu šatoru nek' nitko ne stanuje! (27) Jer su progonili koga ti pokara, bol 
povećaše onomu koga ti rani. (28) Na njihovu krivnju krivnju još dodaj, ne opravdali se pred 

tobom! (29) Nek' budu izbrisani iz knjige živih, među pravednike neka se ne broje! (30) A ja sam 
jadnik 1 bolnik - nek' me štiti tvoja pomoć, o Bože! 


ali oni svoj spas očekuju od Gospodina, svjesni da su s njime solidarni, poput '"'siromašnog'"' 
Jeremije koji svoju stvar stavlja u ruke Gospodnje (Jr 20,12 sl). 


(Jr 20,12 sl) 

(12) O Gospodine nad Vojskama, koji proničeš pravednika 1 vidiš mu bubrege i srce, daj da vidim 
kako im se osvećuješ, jer tebi povjerih parnicu svoju. (13) Pjevajte Gospodinu, hvalite Gospodina, 
jer on izbavi dušu sirote iz ruku zlikovaca. 


Njihovi su neprijatelji i Božji neprijatelji: oholice (usp. Ps 18,28) i bezbožnici (9,14-19). A 
njihova je bijeda razlog za njegovu ljubav (usp 10,14). 


(Ps 18,28) 
(28) jer narodu poniženu spasenje donosiš, a ponižavaš oči ohole. 


(Ps 9,14-19) 

$HET (14) Smiluj mi se, Gospodine: pogledaj nevolju u koju me vrgoše neprijatelji moji, od vrata 
smrti izbavi me (15) da naviještam sve hvale tvoje na vratima kćeri Sionske, da radostan kličem 
zbog spasenja tvoga. 

TET (16) Pogani padoše u jamu koju sami iskopaše, zamka koju potajno staviše uhvati nogu 
njihovu. (17) Gospodin se iskaza i sud održa; grešnik se spleo u djela svoja. 

JOD (18) Nek' grešnici odu u Podzemlje, svi pogani što zaboraviše Boga. 

KAF (19) Jer siromah neće pasti u zaborav zauvijek, ufanje ubogih neće biti zaludu dovijeka. 


(Ps 10,14) 
REŠ (14) Jer ti vidiš, gledaš jad i nevolju, u ruci je mjeriš. Siromah se tebi predaje, ubogu ti si 
pomoć! 


Tako se pokazuje da je siromah iz psalama prijatelj i sluga Gospodnji (usp. 86,1 sl), 


(Ps 86,1 sl) 
Prigni uho svoje, Gospodine, 1 usliši me jer sam bijedan i ubog. (2) Cuvaj dušu moju jer sam 
posvećen tebi; spasi slugu svoga koji se uzda u te! Ti si moj Bog; 


on se pun pouzdanja zaklanja za Gospodina koga se boji [strah] i koga traži (usp. 34,5-11). 


(Ps 34,5-11) 

DALET (5) Tražio sam Gospodina, i on me usliša, izbavi me od straha svakoga. 

HE (6) U njega gledajte i razveselite se, da se ne postide lica vaša. 

ZAJIN (7) Eto, jadnik vapi, a Gospodin ga čuje, izbavlja ga iz svih tjeskoba. 

HET (8) Anđeo Gospodnji tabor podiže oko njegovih štovalaca da ih spasi. 

TET (9) Kušajte i vidite kako dobar je Gospodin: blago čovjeku koji se njemu utječe! 
JOD (10) Bojte se Gospodina, vi sveti njegovi: ne trpe oskudice koji ga se boje. 

KAF (11) Osiromašiše mogućnici i gladuju, a koji traže Gospodina ne trpe oskudice. 


Kao što su grčki prevodioci ispravno shvatili, tu nije riječ samo o materijalnoj bijedi: da bi se 
prevelo 'anav, pored ptokhos "'ubog"' ili penes "'nevoljni"' siromah, oni rabe i prays, što 

to 


dočarava predodžbu "'blaga"', "'smirena"' čovjeka koji je takav i u kušnji. Isto tako, često s 
pravom možemo 'anavim prevoditi s ""ponizni"' (Ps 10,17; 18,28; 37,11; usp. Iz 26,5 sl). 


(Ps 10,17) 
TAU (17) Počuj, o Gospodine, čežnju siromašnih, okrijepi im srce, uho prikloni: 


(Ps 18,28) 
(28) jer narodu poniženu spasenje donosiš, a ponižavaš oči ohole. 


(Ps 37,11) 
(11) Zemlju će posjedovati krotki, obilje mira oni će uživat. 


(Iz 26,5 sl) 
(5) on obara one koji obitavahu visoko, razvaljuje tvrđu visoku, ruši u prah, sravnjuje sa zemljom, 
(6) te je gaze noge, noge ubogih 1 koraci nevoljnih." 


Ta njihovo je osnovno raspoloženje poniznost, onaj 'anavah što ga neki tekstovi Starog zavjeta 
povezuju s pravednošću (Sef 2,3), 


(Sef 2,3) 
(3) Tražite Gospodina, svi skromni na zemlji, svi koji izvršavate odredbe njegove! Tražite pravdu, 
tražite poniznost: vi ćete možda biti zaštićeni u dan gnjeva Gospodnjega. 


sa "strahom Gospodnjim'' (Izr 15,33; 22,4) 


(Izr 15,33) 
(33) Strah je Gospodnji škola mudrosti, jer pred slavom ide poniznost. 


(Izr 22,4) 
(4) Nagrada je poniznosti strah Gospodnji, bogatstvo, čast i život. 


is vjerom ili vjernošću (Sir 45,4 hebr. ; usp. 1,27; Br 12,3). (nejasno je što bi značilo hebr. - 
napomena Milan Kušnjačić). 


(Sir 45,4) 
(4) Zbog njegove vjernosti i poniznosti posveti ga, izabra ga jedinog između sviju ljudi; 


(Sir 1,27) 
(27) Jer strah je Gospodnji mudrost i pouka, i Gospodu je draga vjernost i krotkost. 


(Br 12,3) 
(3) Mojsije je bio veoma skroman čovjek, najskromniji čovjek na zemlji. 


Oni koji pate i mole s takvim osjećajima i te kako zaslužuju ime "'siromaha Gospodnjega'' 
(usp. Ps 74,19; 149,4): 


(Ps 74,19) 
(19) Ne predaj jastrebu život grlice svoje, i život svojih siromaha ne zaboravi zauvijek! 


(Ps 149,4) 

(4) Jer Gospodin ljubi narod svoj, spasenjem ovjenčava ponizne! 
oni su predmet njegove blagonaklone ljubavi (usp. Iz 49,13; 66,2) 


(Iz 49,13) 
(13) Kličite, nebesa, veseli se, zemljo, podvikujte, planine, od veselja; jer Gospodin tješi narod svoj, 
on je milosrdan nevoljnima. 


(Iz 66,2) 
(2) Ta sve je moja ruka načinila i sve je moje" - riječ je Gospodnja. "Ali na koga svoj pogled 
svraćam? Na siromaha i čovjeka duha ponizna koji od moje riječi dršće. 


i predstavljaju prvine "'skromna i čedna naroda" (Sef 3,12 sl), "Crkve siromaha" što će je 
Mesija okupiti. 


(Sef 3,12 sl) 

(12) jer ću pustiti da u tebi opstane samo skroman i čedan narod, i u imenu Gospodnjem tražit će 
okrilje (13) Ostatak Izraelov. Oni neće više činiti nepravdu, neće više govoriti laži; u njihovim 
ustima neće se više naći jezik prijevarni. Moći će pasti i odmarati se, i nitko im neće smetati." 


NOVI ZAVJET 
I. MESIJA SIROMAHA 
Otvarajući svoj nastupni govor blaženstvom siromašnih (Mt 5,3; Lk 6,20), 


(Mt 5,3) 
(3) "Blago siromasima duhom: njihovo je kraljevstvo nebesko! 


(Lk 6,20) 
(20) On podigne oči prema učenicima i govoraše: "Blago vama, siromasi: vaše je kraljevstvo Božje! 


Isus hoće da u njima prepoznamo povlaštene baštinike Kraljevstva što ga on navješćuje (usp. 
Jak 2,5). 


(Jak 2,5) 
(5) Čujte, braćo moja ljubljena: nije li Bog one koji su svijetu siromašni izabrao da budu bogataši u 
vjeri i baštinici Kraljevstva što ga je obećao onima koji ga ljube? 


Kako je to pjevala Marija, ponizna službenica Gospodinova (Lk 1,46-55), 


(Lk 1,46-55) 

(46) Tada Marija reče: "Veliča duša moja Gospodina, (47) klikće duh moj u Bogu, mome 
Spasitelju, (48) što pogleda na neznatnost službenice svoje: odsad će me, evo, svi naraštaji zvati 
blaženom. (49) Jer velika mi djela učini Svesilni, sveto je ime njegovo! (50) Od koljena do 
koljena dobrota je njegova nad onima što se njega boje. (51) Iskaza snagu mišice svoje, rasprši 
oholice umišljene. (52) Silne zbaci s prijestolja, a uzvisi neznatne. (53)Gladne napuni dobrima, a 
bogate otpusti prazne. (54) Prihvati Izraela, slugu svoga, kako obeća ocima našim: (55) spomenuti 
se dobrote svoje prema Abrahamu i potomstvu njegovu dovijeka." 

sada je došao čas kada će se ostvariti nekadašnja obećanja: "'siromasi će jesti i nasititi se'' (Ps 
22.27), 


(Ps 22,27) 
(27) Siromasi će jesti 1 nasitit će se, hvalit će Gospodina koji traže njega: nek' živi srce vaše 
dovijeka! 


oni su uzvanici za stolom Božjim (usp. Lk 14,21). 


(Lk 14,21) 
(21) "Sluga se vrati i javi to domaćinu. Tada domaćin, gnjevan, reče sluzi: 'Iziđi brzo na trgove 
gradske i ulice pa dovedi ovamo prosjake, sakate, slijepe i hrome.' 


Tako se Isus pokazuje kao Mesija siromaha, koji je pomazanjem posvećen da im ponese 
Radosnu vijest (Iz 61,1 = Lk 4,18; usp. Mt 11,5). 


(Iz 61,1) 


Duh Gospodnji na meni je, jer me Gospodin pomaza, posla me da radosnu vijest donesem ubogima, 
da iscijelim srca slomljena; da zarobljenima navijestim slobodu i oslobođenje sužnjevima; 


(Lk 4,18) 
(18)Duh Gospodnji na meni je jer me pomaza! On me posla blagovjesnikom biti 
siromasima, proglasiti sužnjima oslobođenje, vid slijepima, na slobodu pustiti potlačene, 


(Mt 11,5) 
(5) Slijepi progledaju, hromi hode, gubavi se čiste, gluhi čuju, mrtvi ustaju, siromasima se 
navješćuje Evanđelje. 


U stvari, prije svega su ponizni došli k Isusu (Mt 11,25; Iv 7,48 sl). 


(Mt 11,25) 
(25) U ono vrijeme reče Isus: "Slavim te, Oče, Gospodaru neba i zemlje, što si ovo sakrio od 
mudrih i umnih, a objavio malenima. 


(Iv 7,48 sl) 
(48) Je li itko od glavara ili farizeja povjerovao u njega? (49) Ali ta svjetina koja ne pozna Zakona - 
to je prokleto!" 


Uostalom, Mesija siromaha i sam je siromah. Betlehem (Lk 2,7), 


(Lk 2,7) 
(7) I porodi sina svoga, prvorođenca, povi ga i položi u jasle jer za njih nije bilo mjesta u svratištu. 


Nazaret (Mt 13,55), 


(Mt 13,55) 
(55) Nije li ovo drvodjeljin sin? Nije li mu majka Marija, a braća Jakov, i Josip, i Šimun, i Juda? 


Javni život (8,20), 

(Mt 8,20) 
(20) Kaže mu Isus: "Lisice imaju jazbine i ptice nebeske gnijezda, a Sin Covječji nema gdje bi 
glavu naslonio." 


Križ (27,35) 


(Mt 27,35) 
(35) A pošto ga razapeše, razdijeliše među se haljine njegove bacivši kocku. 


- sve su to razni oblici siromaštva što ih je Isus redom iskusio i posvetio, sve do posvemašnje 
oskudice. On može pozvati sve one koji pate da dođu k njemu, jer je "'krotka i ponizna srca" 
(Mt 11,29: prays i tapeinos, usp. 'anay i 'ani u psalmima). 


(Mt 11,29) 
(29) Uzmite jaram moj na sebe, učite se od mene jer sam krotka i ponizna srca i naći ćete spokoj 
dušama svojim. 


Čak i u svom slavlju na Cvjetnicu ostaje "poniznim'"' Kraljem što ga navješćuje Zah 9,9 ( = 
Mt 21,5). 


(Zah 9,9) 
(9) Klikni iz sveg grla, Kćeri sionska! Viči od radosti, Kćeri jeruzalemska! Tvoj kralj se evo tebi 
vraća: pravičan je i pobjedonosan, ponizan jaše na magarcu, na magaretu, mladetu magaričinu. 


(Mt 21,5) 
(5) Recite kćeri Sionskoj: Evo kralj ti tvoj dolazi, krotak, jašuć na magarcu, na magaretu, mladetu 
magaričinu. 


A nadasve u svojoj Muci uzima na sebe patnju i molitvu svih siromaha Gospodnjih (Ps 22; 
usp. Mt 27,35.43.46). 


(Ps 22) 

Patnje i nade pravednika 

#22 

Zborovođi. Po napjevu "Košuta u zoru". 

Psalam. Davidov. 

(2) Bože moj, Bože moj, zašto si me ostavio? Daleko si od ridanja moga. (3) Bože moj, vičem 
danju, al'ne odvraćaš; noću vapijem i nema mi počinka. (4) A ipak, ti u Svetištu prebivaš, Nado 
Izraelova! (5) U tebe se očevi naši uzdaše, uzdaše se, 1 ti ih izbavi; (6) k tebi su vikali i spasavali se, 
u tebe se uzdali, i postidjeli se nisu. (7) A ja, crv sam, a ne čovjek, ruglo ljudi i naroda prezir. (8) 
Koji me vode, podruguju se meni, razvlače usne, mašu glavom: (9) "U Gospodina se on uzda, neka 
ga sad izbavi, neka ga spasi ako mu omilje!" (10) Iz krila majčina ti si me izveo, mir mi dao na 
grudima majke. (11) Tebi sam predan iz materine utrobe, od krila majčina ti si Bog moj. (12) Ne 
udaljuj se od mene, blizu je nevolja, a nikog nema da mi pomogne. (13) Opkoliše me junci 
mnogobrojni, bašanski bikovi okružiše mene. (14) Ždrijela svoja razvaljuju na me k'o lav koji plijen 
kida i riče. (15) Kao voda razlih se, sve mi se kosti rasuše; srce mi posta poput voska, topi se u 
grudima mojim. (16) Grlo je moje kao crijep suho, i moj se jezik uz nepce slijepi: u prah smrtni 
bacio si mene. (17) Opkolio me čopor pasa, rulje me zločinačke okružile. Probodoše mi ruke 1 noge, 
(18) sve kosti svoje prebrojiti mogu, a oni me gledaju i zure na me. (19) Haljine moje dijele među 
sobom i kocku bacaju za odjeću moju. (20) Ali ti, o Gospodine, daleko mi ne budi; snago moja, 

pohiti mi u pomoć! (21) Dušu moju istrgni maču, iz šapa pasjih život moj. (22) Spasi me iz ralja 
lavljih i jadnu mi dušu od rogova bivoljih! (23) A sada, braći ću svojoj naviještat' ime tvoje, hvalit 
ću te usred zbora. (24) "Koji se bojite Gospodina, hvalite njega! Svi od roda Jakovljeva, slavite 
njega! Svi potomci Izraelovi, njega se bojte! (25) Jer nije prezreo ni zaboravio muku jadnika, i nije 
sakrio lice svoje od njega; kad ga je zazvao, on ga je čuo." (26) Zato ću te hvaliti u zboru veliku, 
pred vjernicima tvojim izvršit' zavjete. (27) Siromasi će jesti i nasitit će se, hvalit će Gospodina koji 
traže njega: nek' živi srce vaše dovijeka! (28) Spomenut će se i Gospodinu se vratit' svi krajevi 
zemlje; pred njim će nice pasti sve obitelji pogana. (29) Jer Gospodnje je kraljevstvo, on je vladar 
pucima. (30) Njemu će se jedinom klanjati svi koji snivaju u zemlji, pred njim se sagnuti svi koji u 
prah silaze. I moja će duša za njega živjeti, (31) njemu će služiti potomstvo moje. O Gospodu će se 
pripovijedat' (32) slijedećem koljenu, o njegovoj pravdi naviještati narodu budućem: "Ovo učini 
Gospodin!" 


(Mt 27,35.43.46) 

(35) A pošto ga razapeše, razdijeliše među se haljine njegove bacivši kocku. 

(43) Uzdao se u Boga! Neka ga sad izbavi ako mu omilje! Ta govorio je: 'Sin sam Božji!" 

(46) O devetoj uri povika Isus iza glasa: "Eli, Eli, lema sabahtani?" To će reći: "Bože moj, Bože 
moj, zašto si me ostavio?" 


II. DUHOVNO SIROMAŠTVO 


Ako je već Stari zavjet jedna religiozna elita gledala na siromaštvo kao na duhovni stav, 
normalno je da to isto vrijedi i za Isusove učenike, a to je i aspekt što ga naglašuje sv. Matej: 
"Blago siromasima u duhu" (5,3), tj. "onima koji imaju dušu siromaha". 


(Mt 5,3) 
(3) "Blago siromasima duhom: njihovo je kraljevstvo nebesko! 


Isus traži od svojih nutarnje odreknuće od vremenitih dobara (bilo da ih oni posjeduju ili su 
njih lišeni), da bi bili kadri željkovati i primiti istinska bogatstva (usp. Mt 6,24.33; 13,22). 


(Mt 6,24.33) 

(24) "Nitko ne može služiti dvojici gospodara. Ili će jednoga mrziti, a drugoga ljubiti; ili će uz 
jednoga prianjati, a drugoga prezirati. Ne možete služiti Bogu i bogatstvu." 

(33) Tražite stoga najprije Kraljevstvo i pravednost njegovu, a sve će vam se ostalo dodati. 


(Mt 13,22) 
(22) Zasijani u trnje - to je onaj koji sluša Riječ, ali briga vremenita i zavodljivost bogatstva uguše 
Riječ, te ona ostane bez ploda. 


U gospodarskom blagostanju prijeti velika pogibelj da se čovjek zavara glede svoga duhovnog 
uboštva (Otk 3,17); 


(Otk 3,17) 
(17) Govoriš: 'Bogat sam, obogatih se, ništa mi ne treba!" A ne znaš da si nevolja i bijeda, i ubog, 1 


slijep, i gol. 


bilo kako bilo, ovim se svijetom treba služiti kao da se njime zapravo i ne služimo, "'jer prolazi 
vanjski oblik ovoga svijeta"' (1 Kor 7,31). 

(1 Kor 7,31) 
(31) 1 koji uživaju ovaj svijet, kao da ga ne uživaju, jer - prolazi obličje ovoga svijeta. 


Uostalom, materijalni imutak je samo nešto čega se treba posvema odreći, a na to odreknuće 
treba pristati da se postane Isusovim učenikom (usp. Lk 14,26.33). 


(Lk 14,26.33) 

(26) "Dođe li tko k meni, a ne mrzi svog oca i majku, ženu i djecu, braću i sestre, pa i sam svoj 
život, ne može biti moj učenik! 

(33) "Tako dakle nijedan od vas koji se ne odrekne svega što posjeduje, ne može biti moj učenik." 


No, da bi se potpuno zacrtali obrisi "'siromaha u duhu"', baštinika starozavjetnih 'anavim, 
treba također zapaziti svijest koju oni imaju o svojoj osobnoj bijedi na religioznom planu, i o 
njihovoj potrebu za Božjom pomoću. Oni ni izdaleka ne pokazuju onu varljivu 
samodostatnost farizeja koji se uzda u vlastitu pravednost; oni su ponizni kao carinik iz 
prispodobe (Lk 18,9-14). 


(Lk 18,9-14) 

(9) Nekima pak koji se pouzdavahu u sebe da su pravednici, a druge potcjenjivahu, reče zatim ovu 
prispodobu: (10) "Dva čovjeka uziđoše u Hram pomoliti se: jedan farizej, drugi carinik. (11) Farizej 
se uspravan ovako u sebi molio: 'Bože, hvala ti što nisam kao ostali ljudi: grabežljivci, 
nepravednici, preljubnici ili - kao ovaj carinik.' (12) Postim dvaput u tjednu, dajem desetinu od 
svega što steknem.' (13) A carinik, stojeći izdaleka, ne usudi se ni očiju podignuti k nebu, nego se 
udaraše u prsa govoreći: 'Bože milostiv budi meni grešniku!' (14) Kažem vam: ovaj siđe opravdan 
kući svojoj, a ne onaj! Svaki koji se uzvisuje, bit će ponižen; a koji se ponizuje, bit će uzvišen." 


Svojim osjećajem oskudice i slabosti oni tako postaju bliski djeci, te im, kao i djeci, pripada 
kraljevstvo Božje (usp. Lk 18,16 sl; Mt 19,13-24). 


(Lk 18,16 sl) 

(16) A Isus ih dozva i reče: "Pustite dječicu neka dolaze k meni 1 ne priječite im jer takvih je 
kraljevstvo Božje." (17) "Zaista, kažem vam, tko ne primi kraljevstva Božjega kao dijete, ne, u nj 
neće ući." 


(Mt 19,13-24) 

(13) Tada mu doniješe dječicu da na njih stavi ruke i pomoli se. A učenici im branili. (14) Nato će 
im Isus: "Pustite dječicu i ne priječite im k meni jer takvih je kraljevstvo nebesko!" (15) I položi 
ruke na njih pa krene odande. (16) I gle, pristupi mu netko 1 reče: "Učitelju, koje mi je dobro činiti 
da imam život vječni?" (17) A on mu reče: "Što me pitaš o dobrome? Jedan je samo dobar! Ali ako 
hoćeš u život ući, čuvaj zapovijedi." (18) Upita ga: "Koje?" A Isus reče: Ne ubij! Ne čini 
preljuba! Ne ukradi! Ne svjedoči lažno! (19)Poštuj oca i majku! I ljubi svoga bližnjega kao sebe 
samoga!" (20) Kaže mu mladić: "Sve sam to čuvao. Što mi još nedostaje?" (21) Reče mu Isus: 
"Hoćeš li biti savršen, idi, prodaj što imaš i podaj siromasima pa ćeš imati blago na nebu. A onda 
dođi i idi za mnom." (22) Na tu riječ ode mladić žalostan jer imaše velik imetak. (23) A Isus reče 
svojim učenicima: "Zaista, kažem vas, teško će bogataš u kraljevstvo nebesko. (24) Ponovno vam 
velim: Lakše je devi kroz uši iglene nego bogatašu u kraljevstvo Božje." 


II. STVARNO SIROMAŠTVO 

Zbog toga što evanđelje naglašuje duhovnu stranu siromaštva, ne smijemo ipak zaboraviti 
na religioznu vrijednost stvarnog siromaštva, ukoliko je ovo znak i sredstvo nutarnjeg 
odricanja. To je materijalno siromaštvo dobro kad je nadahnuto sinovskim pouzdanjem u 
Boga, željom slijediti Isusa, darežljivošću prema našoj braći; ono može omogućiti da se 
slobodnije prihvati Božji dar, kao i potpunije posvećenje službi njegova Kraljevstva: sve su to 
pobude što ih je među piscima Novog zavjeta naročito Luka volio stavljati pred oči (npr. Lk 
12,32 sl). 


(Lk 12,32 sl) 

(32) "Ne boj se, stado malo: svidjelo se Ocu vašemu dati vam Kraljevstvo." (33) "Prodajte što god 
imate 1 dajte za milostinju! Načinite sebi kese koje ne stare, blago nepropadljivo na nebesima, kamo 
se kradljivac ne približava 1 gdje moljac ne rastače. (34) Doista, gdje vam je blago, ondje će vam 1 
srce biti." 


1. Dragovoljno siromaštvo. - Isus opominje sve svoje učenike da se čuvaju pogibli bogatstva 
(Mt 6,19 sl; Lk 8,14), 


(Mt 6,19 sl) 

(19) "Ne zgrćite sebi blago na zemlji, gdje ga moljac i rđa nagrizaju i gdje ga kradljivci potkapaju i 
kradu. (20) Zgrćite sebi blago na nebu, gdje ga ni moljac ni rđa ne nagrizaju i gdje kradljivci ne 
potkapaju niti kradu. (21) Doista, gdje ti je blago, ondje će ti biti i srce." 


(Lk 8,14) 
(14) A što pade u trnje - to su oni koji poslušaju, ali poneseni brigama, bogatstvom i nasladama 
života, uguše se i ne dorode roda. 


ali od onih koji ga izbližega hoće slijediti, ponajprije od svojih apostola, zahtijeva da prigrle 
stvarno siromaštvo (Lk 12,33; Mt 19,21.27//). 


(Lk 12,33) 
(33) "Prodajte što god imate i dajte za milostinju! Načinite sebi kese koje ne stare, blago 
nepropadljivo na nebesima, kamo se kradljivac ne približava i gdje moljac ne rastače. 


(Mt 19,21.27) 

(21) Reče mu Isus: "Hoćeš li biti savršen, idi, prodaj što imaš 1 podaj siromasima pa ćeš imati blago 
na nebu. A onda dođi i idi za mnom." 

(27) Tada Petar prihvati pa upita: "Evo, mi sve ostavismo i pođosmo za tobom. Što ćemo za to 
dobiti?" 


(MK 10,17-22) 

(17) I dok je izlazio na put, dotrči netko, klekne preda nj pa ga upita: "Učitelju dobri, što mi je činiti 
da baštinim život vječni?" (18) Isus mu reče: "Što me zoveš dobrim? Nitko nije dobar doli Bog 
jedini! (19) Zapovijedi znadeš: Ne ubij! Ne čini preljuba! Ne ukradi! Ne svjedoči lažno! Ne 

otmi! Poštuj oca svoga i majku!" (20) On mu odgovori: "Učitelju, sve sam to čuvao od svoje 
mladosti." (21) Isus ga nato pogleda, zavoli ga i rekne mu: "Jedno ti nedostaje! Idi 1 što imaš, prodaj 
i podaj siromasima pa ćeš imati blago na nebu. A onda dođi i idi za mnom." (22) On se na tu riječ 
smrkne i ode žalostan jer imaše velik imetak. 


(Lk 18,18-25) 

(18) I upita ga neki uglednik: "Učitelju dobri, što mi je činiti da baštinim život vječni?" (19) Reče 
mu Isus: "Što me zoveš dobrim? Nitko nije dobar, doli Bog jedini. (20) Zapovijedi znaš: Ne čini 
preljuba! Ne ubij! Ne ukradi! Ne svjedoči lažno! Poštuj oca svoga i majku!" (21) A onaj će: "Sve 
sam to čuvao od mladosti." (22) Čuvši to, Isus mu reče: "Još ti jedno preostaje: sve što imaš prodaj i 
razdaj siromasima pa ćeš imati blago na nebu. A onda dođi i idi za mnom." (23) Kad je on to čuo, 
ražalosti se jer bijaše silno bogat. (24) Vidjevši ga, reče Isus: "Kako li je teško imućnicima u 
kraljevstvo Božje! (25) Lakše je devi kroz uši iglene nego bogatašu u kraljevstvo Božje." 


(MK 10,28-30) 

(28) Petar mu poče govoriti: "Evo, mi sve ostavismo i pođosmo za tobom." (29) Reče Isus: "Zaista, 
kažem vam, nema ga tko ostavi kuću, ili braću, ili sestre, ili majku, ili oca, ili djecu, ili polja poradi 
mene i poradi evanđelja, (30) a da ne bi sada, u ovom vremenu, s progonstvima primio stostruko 
kuća, 1 braće, i sestara, i majki, i djece, i polja - i u budućem vijeku život vječni. 


(Lk 18,28-30) 

(28) Nato reče Petar: "Evo, mi ostavismo svoje i pođosmo za tobom." (29) Isus će im: "Zaista, 
kažem vam, nema ga tko bi ostavio kuću, ili ženu, ili braću, ili roditelje, ili djecu poradi kraljevstva 
Božjega, (30) a da ne bi primio mnogostruko već u ovom vremenu, i u budućem vijeku život 
vječni." 


Ipak, to što misionari "'kuće Izraelove"' ne smiju "'pribavljati sebi u pojase ni zlatnog, ni 
srebrnog, ni bakrenog novca"' (Mt 10,9; usp. Dj 3,6) dijelo je razumljivo iz društvenih prilika 
u Palestini, gdje je gostoprimstvo bilo uvelike uobičajeno. 


(Mt 10,9) 
(9) Ne stječite zlata, ni srebra, ni mjedi sebi u pojase, 


(Dj 3,6) 
(6) reče mu Petar: "Srebra i zlata nema u mene, ali što imam - to ti dajem: u ime Isusa Krista 
Nazarećanina hodaj!" 


U grčko-rimskom svijetu neće se takva preporuka više moći primjenjivati doslovno: sv. Pavao 
će imati misionarski i karitativni budžet (usp. 2 Kor 8,20; 11,8 sl; Dj 21,24; 28,30); 


(2 Kor 8,20) 
(20) kako bismo izbjegli da nas tko ne prekori zbog ovog obilja kojim raspolažemo. 


(2 Kor 11,8 sl) 

(8) Druge sam crkve plijenio, od njih primao potporu da bih mogao vama služiti. I dok bijah u vas, 
premda u oskudici, nikomu nisam bio na teret. (9) U oskudici su mi pomogla braća koja dođoše iz 
Makedonije. U svemu sam se čuvao da vam ne budem težak, a i čuvat ću se. 


(Dj 21,24) 
(24) Njih uzmi, s njima se zajedno posveti, plati za njih da se ošišaju pa će svi spoznati da nema 
ništa od onoga što im je o tebi dojavljeno, nego da si i ti na pravu putu i da opslužuješ Zakon. 


(Dj 28,30) 


(30) Pavao osta pune dvije godine u svom unajmljenom stanu gdje je primao sve koji su dolazili k 
njemu, 


20 


ali Apostol čak i tada besplatno navješćuje evanđelje (1 Kor 9,18; usp. Mt 10,8), 


(1 Kor 9,18) 
(18) Koja mi je dakle plaća? Da propovijedajući pružam evanđelje besplatno ne služeći se svojim 
pravom u evanđelju. 


(Mt 10,8) 
(8) Bolesne liječite, mrtve uskrisujte, gubave čistite, zloduhe izgonite! Besplatno primiste, 
besplatno dajte! 


i on zna živjeti u neimaštini (Fil 4,11 sl). 


(Fil 4,11 sl) 

(11) Govorim to ne zbog oskudice, ta naučen sam u svakoj prigodi biti zadovoljan. (12) Znam i 
oskudijevati, znam i obilovati! Na sve sam i na svašta navikao: i sit biti i gladovati, i obilovati i 
oskudijevati. (13) Sve mogu u Onome koji me jača! 


Zajednica prvih kršćana okupljenih oko apostola u Jeruzalemu i sama se trudila da 
nasljeduje njihovo siromaštvo; ta vita apostolica, kada "nitko nije nazivao svojim ono što mu 
je pripadalo" (Dj 4,32; usp. 2,44 sl), zauvijek je ostala nostalgija i praksa Crkve. 


(Dj 4,32) 
(32) U mnoštva onih što prigrliše vjeru bijaše jedno srce i jedna duša. I nijedan od njih nije svojim 
zvao ništa od onoga što je imao, nego im sve bijaše zajedničko. 


(Dj 2,44 sl) 
(44) Svi koji prigrliše vjeru bijahu združeni i sve im bijaše zajedničko. (45) Sva bi imanja i dobra 
prodali porazdijelili svima kako bi tko trebao. 


2. Strpljivo podnošenje siromaštva. - Kao i "dragovoljni" siromasi, blaženi su u kraljevstvu 
Božjem i oni koje je stvarno siromaštvo zapalo uslijed okolnosti ili progonstva, samo ako 
ostanu darežljivi i u svojoj neimaštini (usp. Mk 12,41-44) 


(MK 12,41-44) 

(41) Potom sjede nasuprot riznici te promatraše kako narod baca sitniš u riznicu. Mnogi bogataši 
bacahu mnogo. (42) Dođe i neka siromašna udovica i baci dva novčića, to jest jedan kvadrant. (43) 
Tada dozove svoje učenike i reče im: "Doista, kažem vam, ova je sirota udovica ubacila više od svih 
koji ubacuju u riznicu. (44) Svi su oni zapravo ubacili od svoga suviška, a ona je od svoje sirotinje 
ubacila sve što je imala, sav svoj žitak." 


i ako dragovoljno prihvate svoju sudbinu radi "'boljeg i trajnog imanja"' (Heb 10,34). 
(Heb 10,34) 
(34) I doista, sa sužnjevima ste suosjećali i s radošću prihvatili otimanje dobara znajući da imate 


bolji, trajan posjed. 


Unatoč svomu materijalnom siromaštvu, oni su, zbog svoje vjernosti u kušnji (Otk 2,9 sl), 
zapravo već sada bogati; 


(Otk 2,9 sl) 


21 


(9) Znam tvoju nevolju i siromaštvo - ali ti si bogat! - i pogrde od onih koji se nazivaju Židovima, a 
nisu, nego su sinagoga Sotonina. (10) Ne boj se onoga što ti je trpjeti! Evo, Sotona, će neke od vas 
baciti u tamnicu da budete iskušani. Bit ćete u nevolji deset dana. Budi vjeran do smrti i dat ću ti 
vijenac života." 


Luka je pokazao čudesne nadoknade što ih je Bog njima spremio za budući život (Lk 6,20 sl); 


(Lk 6,20 sl) 

(20) On podigne oči prema učenicima i govoraše: "Blago vama, siromasi: vaše je kraljevstvo Božje! 
(21) Blago vama koji sada gladujete: vi ćete se nasititi! Blago vama koji sada plačete: v1 ćete se 
smijati! 


oni će, kao i siromašni Lazar, naći kod njega vječnu utjehu (16,19-25) 


(Lk 16,19-25) 

(19) "Bijaše neki bogataš. Odijevao se u grimiz i tanani lan i danomice se sjajno gostio. (20) A neki 
siromah, imenom Lazar, ležao je sav u čirevima pred njegovim vratima (21) i priželjkivao nasititi se 
onim što je padalo s bogataševa stola. Čak su i psi dolazili i lizali mu čireve." (22) "Kad umrije 
siromah, odnesoše ga anđeli u krilo Abrahamovo. Umrije i bogataš te bude pokopan. (23) Tada u 
teškim mukama u paklu, podiže svoje oči te izdaleka ugleda Abrahama i u krilu mu Lazara (24) pa 
zavapi: 'Oče Abrahame, smiluj mi se i pošalji Lazara da umoči vršak svoga prsta u vodu i rashladi 
mi jezik jer se strašno mučim u ovom plamenu.' (25) Reče nato Abraham: 'Sinko! Sjeti se da si za 
života primio dobra svoja, a tako i Lazar zla. Sada se on ovdje tješi, a ti se mučiš. 


3. Kršćansko služenje siromasima. - Uza sve to, bijeda ostaje neljudskim stanjem i evanđelje 
postavlja jednake zahtjeve glede društvene pravednosti kao i proroci (usp Mt 23,23; Jak 5,4). 


(Mt 23,23) 

(23) "Jao vama, pismoznanci i farizeji! Licemjeri! Namirujete desetinu od metvice i kopra i kima, a 
propuštate najvažnije u Zakonu: pravednost, milosrđe, vjernost. Ovo je trebalo činiti, a ono ne 
propuštati. 


(Jak 5,4) 
(4) Evo: plaća kosaca vaših njiva - koju im uskratiste - viče i vapaji žetelaca dopriješe do ušiju 
Gospoda nad Vojskama. 


Bogataši imaju ovdje na zemlji goleme obveze prema siromasima, i pridružit će im se u 
vječnoj sreći pod uvjetom da ih prigrle kao i Bog (Lk 14,13.21) 


(Lk 14,13.21) 

(13) Nego kad priređuješ gozbu, pozovi siromahe, sakate, hrome, slijepe. 

(21) "Sluga se vrati i javi to domaćinu. Tada domaćin, gnjevan, reče sluzi: 'Iziđi brzo na trgove 
gradske i ulice pa dovedi ovamo prosjake, sakate, slijepe i hrome.' 


i ako sebi pribave prijatelje ''lažnim bogatstvom" (16,9). 
(Lk 16,9) 


(9) "I ja vama kažem: napravite sebi prijatelje od nepoštena bogatstva pa kad ga nestane da vas 
prime u vječne šatore." 

Štoviše: služenje siromasima odsad je izraz naše ljubavi prema Isusu; doista upravo njega 
pomažemo u siromasima, očekujući njegov povratak u slavi (Mt 25,34-46; 26,11). 


(Mt 25,34-46) 

(34) "Tada će kralj reći onima sebi zdesna: 'Dođite, blagoslovljeni Oca mojega! Primite u baštinu 
Kraljevstvo pripravljeno za vas od postanka svijeta! (35) Jer ogladnjeh i dadoste mi jesti; ožednjeh i 
napojiste me; stranac bijah 1 primiste me; (36) gol 1 zaogrnuste me; oboljeh i pohodiste me; u 
tamnici bijah i dođoste k meni." (37) "Tada će mu pravednici odgovoriti: "Gospodine, kada te to 
vidjesmo gladna i nahranismo te; ili žedna i napojismo te? (38) Kada te vidjesmo kao stranca 1 
primismo; ili gola i zaogrnusmo te? (39) Kada te vidjesmo bolesna ili u tamnici i dođosmo Kk tebi? 
(40) A kralj će im odgovoriti: 'Zaista, kažem vam, što god učiniste jednomu od ove moje najmanje 
braće, meni učiniste!"" (41) "Zatim će reći i onima slijeva: 'Odlazite od mene, prokleti, u oganj 
vječni, pripravljen đavlu i anđelima njegovim! (42) Jer ogladnjeh i ne dadoste mi jesti; ožednjeh i 
ne dadoste mi piti; (43) stranac bijah i ne primiste me; gol i ne zaogrnuste me; bolestan i u tamnici i 
ne pohodiste me!" (44) "Tada će mu i oni odgovoriti: 'Gospodine, a kada te to vidjesmo gladna, ili 
žedna, ili stranca, ili gola, ili bolesna, ili u tamnici, i ne poslužismo te?' (45) Tada će im on 
odgovoriti: 'Zaista, kažem vam, što god ne učiniste jednomu od ovih najmanjih, ni meni ne 
učiniste."" (46) "I otići će ovi u muku vječnu, a pravednici u život vječni." 


(Mt 26,11) 
(11) Ta siromaha svagda imate uza se, a mene nemate svagda. 


"Tko god... vidi svoga brata u nevolji i od njega zatvori svoje srce - kako će ljubav Božja 
ostati u njemu?" (1 Iv 3,17). 


(11v 3,17) 
(17) Tko ima dobra ovoga svijeta i vidi brata svoga u potrebi pa zatvori pred njim srce - kako ljubav 
Božja ostaje u njemu? 


Biblija se od proroka pa do Isusa sagibala nad patnju siromaha, a nadasve nam je otkrila 
smisao te patnje. Postoji duhovno i sretno siromaštvo koje znači otvaranje Božjem darivanju, 
u vjeri punoj pouzdanja i strpljivoj poniznosti. Stvarno siromaštvo, dakako, ostaje glavni put 
do siromaštva u duhu. Ali njegov početak i kraj jest zajedništvo u misteriju "'milosrđa 
Gospodina našega Isusa Krista'': On je "od bogataša postao siromah da vi postanete bogataši 
njegovim siromaštvom" (2 Kor 8,9). 


(2 Kor 8,9) 
(9) Ta poznate darežljivost Gospodina našega Isusa Krista! Premda bogat, radi vas posta siromašan, 
da se vi njegovim siromaštvom obogatite. 


-sastavio Milan Kušnjačić, 25. listopada 2023. 

